Kalaus ketaus vamzdis

Kalaus ketaus vamzdis – vamzdis, pagamintas iš modifikuoto pilkojo ketaus, į kurį gamybos metu įmaišoma magnio (Mg) arba cerio (Ce). Plačiai naudojami vandentiekyje, nuotakyne, šilumos tinkluose ir pan. Moser, A. P. and Folkman, Steven L. (2008) Buried Pipe Design (3rd edition) McGraw-Hill, New York, p. 336-337, ISBN 978-0-07-147689-8 Pasirodė rinkoje XX a. šeštojo dešimtmečio pabaigoje kaip pažangesnė tradicinių ketaus vamzdžių atmaina – jie geriau atlaiko slėgį ir mechanines apkrovas, todėl yra patikimesni ir ilgaamžiškesni.Rajani, Balvant; Kleiner, Yehuda (2003). "Protecting ductile-iron Water Mains: What protection method works best for what soil condition?". Journal (American Water Works Association). 95 (11): 110–125. https://nrc-publications.canada.ca/eng/view/accepted/?id=e450a75e-fd1b-429e-99d5-14e45d5e5ec4 Kalaus ketaus vamzdžiai gaminami nuo 40 mm iki 2 metrų skersmens.

 Aprašymas  
Pagrindinis skirtumas tarp kalaus ketaus ir paprasto ketaus vamzdžių yra anglies priemaišų struktūra: paprastame ketuje anglis yra pailgoje formoje, todėl vamzdžiai trapūs ir skyla; pridėjus mangano (apie 0,1–1 %) anglis pakeičia savo struktūrą ir tampa apvalios formos, tuo pačiu padidėja ketaus stiprumas, jis tampa tąsus, jį galima virinti, atlaiko didesnes apkrovas. Romanoff, Melvin (1968). "Performance of ductile-iron pipe in soils". Journal (American Water Works Association). 60 (6): 645–655. https://ui.adsabs.harvard.edu/abs/1968JAWWA..60f.645R/abstract
Kalaus ketaus vamzdis gaminamas naudojant išcentrinį (centrifūginį) liejimą.Centrifugal Casting of Ductile Iron Pipe - the De Lavaud Process, YouTube.com. Nuoroda tikrinta 2025-04-19. Atvėsinti vamzdžiai gali būti papildomai termiškai apdorojami, o jų paviršiai padengiami antikorozinėmis dangomis – vidus dažnai padengiamas cemento skiediniu, o išorė – bituminėmis ar epoksidinėmis medžiagomis, kad vamzdis būtų ilgaamžis ir atsparus aplinkos poveikiui.Public Works April 15, 1995 Ductile iron mains; Water Supply and Treatment SECTION: Pg. pC34(4) Vol. V126 No. N5 ISSN 0033-3840

 Jungtys 
Kalaus ketaus vamzdžiai sujungiami flanšais, movomis ir kitomis specifinėmis jungtimis.
 Flanšai 
Flanšas – plokščias žiedas arba diskas su tolygiai išdėstytomis skylėmis varžtams ar smeigėms, jungiantis velenus, vamzdžius, rezervuarus ir pan. Deformuojamas tarpiklis, dažniausiai elastomerinis, dedamas tarp iškilių paviršių ant flanšų, užtikrina sandarumą. Flanšo storis, skylučių kiekis ir jų dydis priklauso nuo vamzdžių skersmenų ir slėgio reikalavimų, nuo skirtingų šalių standartų.

Europoje flanšams naudojamas ISO 7005-1:2011 standartas.ISO 7005-1:2011 
 Movos 
Mova – tai vamzdžio galo išplatėjimas, skirtas lengvesniam ir sandariam sujungimui su kitu vamzdžiu. Vamzdžio galas įkišamas į išplatėjusią dalį – movą, kurioje naudojamos guminės tarpinės, kad būtų užtikrintas sandarumas. Movinė jungtis leidžia vamzdžius sujungti be papildomų jungiamųjų detalių ar suvirinimo, todėl montavimo darbai tampa paprastesni ir greitesni.Одинец. (n.d.). Железобетонные раструбные трубы (основные данные и понятия). https://zavod-odinec.ru/about/public/zhelezobetonnye-rastrubnye-trub/#:~:

Europoje kalaus ketaus vamzdžiams su moviniais sujungimais taikomas ISO 9349:2017 standartas.ISO 9349:2017

 Tarnavimo laikas 
Remiantis 2004 m. tyrimu, tikėtina, kad kalaus ketaus vamzdžių tarnavimo laikas siekia 100 metų – tai pagrįsta bandymų rezultatais, lauko patikromis ir daugiau nei 50 metų trukusiu eksploatavimu.Kroon, David H., Lindemuth, Dale Donald, Sampson, Sheri L., and Terry Vincenzo. (2004). "Corrosion Protection of Ductile Iron Pipe." Paper presented at the CORROSION 2004, New Orleans, Louisiana, https://onepetro.org/NACECORR/proceedings-abstract/CORR04/All-CORR04/NACE-04046/115009  Pagal Amerikos vandentvarkos asociacijos 2012 metų tyrimą kalaus ketaus vamzdžių tarnavimo laikas, net ir agresyvesnėmis sąlygomis, naudojant pažangias klojimo praktikas gali siekti iki 110 metų.American Water Works Association (2012). Buried No Longer: Confronting Americas Water Infrastructure Challenge. http://www.awwa.org/files/GovtPublicAffairs/GADocuments/BuriedNoLongerCompleteFinal.pdf 

 Šaltiniai 

Kategorija:Santechnika